วันนี้กินกาแฟไปค่ะรู้สึกตอนเย็นมีอาการตัวชาใจสั่นมือสั่นสั่นทั้งตัวแบบนี้จะเป็นอะไรร้ายแรงไหมค่ะ
สวัสดีค่ะ อาการตัวชา ใจสั่น มือสั่น ดังกล่าวมานั้น อาจจะเกี่ยวหรือไม่เกี่ยวกับการกินกาแฟก็ได้ หากเป็นสาเหตุทางกายอื่นๆ อาจจะเกิดจาก การมีหัวใจเต้นผิดจังหวะ การทำงานของไทรอยด์ที่มากผิดปกติ ปลายเส้นประสาทอักเสบ เป็นต้น หรืออาจเกี่ยวกับการได้รับสารกระตุ้นเข้าไปในร่างกาย เช่นคาเฟอีน ชา หรือยาบางชนิดที่มีฤทธิ์กระตุ้นระบบประสาทเบื้องต้น ให้ดื่มน้ำตามเข้าไปมากๆ พักการทำงานหนัก พักผ่อนให้เพียงพอ และงดกินกาแฟไปก่อน ถ้าเกี่ยวกับกาแฟจริง เมื่อกาแฟถูกขับออกจากร่างกายจนหมดภายในประมาณ 8-12 ชั่วโมง อาการก็จะทุเลาได้เองหากยังมีอาการต่อเนื่อง ใจสั่น เจ็บแน่นอก หรือกล้ามเนื้อสั่นไปหลายๆที่ควบคุมไม่ได้ ควรไปพบแพทย์เพื่อตรวจเพิ่มเติม